Ir-Regolament tal-Kummissjoni (KE) Nru 329/2004
tas-26 ta' Frar 2004
li jidderoga, għall-2004, mir-Regolament (KE) Nru 1431/94 li jistipula r-regoli dettaljati għall-applikazzjoni fis-settur tal-laħam tat-tjur ta' l-arrangementi ta' l-importazzjoni stipulati mir-Regolament tal-Kunsill (KE) Nru 774/94
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2777/75 tat-29 t'Ottubru 1975 dwar l-organizzazzjoni komuni tas-suq tal-laħam tat-tjur [1] u partikolarment l-Artikoli 3(2), 8(12) u 15 tiegħu,
Wara li kkunsidrat ir-Regolament tal-Kunsill (KE) Nru 774/94 tad-29 ta' Marzu 1994 li jniedi u jistipula l-amministrazzjoni tal-kwoti ta' certi tariffi Komunitarji għaċ-ċanga ta' l-iprem kwalitá, u għal-laħam tat-tjur, il-qamħ u l-meslin, u n-nuħħala, ix-xarps u l-fdalijiet l-oħra [2], u partikolarment l-Artikolu 7 tiegħu,
Billi:
(1) L-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja f'l-Unjoni Ewropea fl-1 ta' Mejju 2004 kellha tgħin lil dawk il-pajjiżi sabiez jikkwalifikaw għall-kwoti tat-tariffi tal-laħam tat-tjur stipulati fir-Regolament (KE) Nru 774/94 taħt kondizzjonijiet ekwi imqabbla ma' dawk applikabbli għall-Istati Membri attwali. L-operaturi ekonomiċi f'dawk il-pajjiżii għaldaqstant għandhom jingħataw il-possibilitá li jipparteċipaw f'dawn il-kwoti ma' l-adeżjoni tagħhom.
(2) Sabiex ma' jinħoloqx tfixkil fis-suq qabel jew wara l-1 ta' Mejju 2004, il-kalendarju għall-porżjonijiet stipulati għall-2004 mir-Regolament tal-Kommissjoni (KE) Nru 1431/94 [3] irid jiġi mibdul u jiħi aġġustat it-tqassim tal-kwantitajiet mingħajr, madankollu, ma' jinbidlu l-kwantitajiet stipulati fir-Regolament (KE) Nru 774/94. Il-proċeduri għall-implimentazzjoni għandhom jiġu emendati wkoll dwar id-data ta' skadenża għall-applikazzjonijiet mitfugħa.
(3) Huwa għalhekk neċessarju, għall-2004, illi jiġu stipulati emendamenti u ażżustamenti għall-miżuri stabbiliti fl-Artikoli 2 u 4(1) tar-Regolament(KE) Nru 1431/94.
(4) Il-miżuri stipulati f'dan ir-Regolament jaqblu mal-opinjoni tal-Kumitat tal-Ġestjoni għall-Laħam tat-Tjur u l-Bajd.
ADOTTAT DAN IR-REGOLAMENT:
Artikolu 1
1. B'deroga mill-Artikolu 2 tar-Regolament (KE) Nru 1431/94, għall-perjodu mill-1 t'April sat-30 ta' Ġunju 2004, il-kwoti għandhom jiġu mqassma kif ġej:
(a) 8 % matul il-perjodu mill-1 sat-30 t'April 2004;
(b) 17 % matul il perjodu mill-1 ta' Mejju sat-30 ta' Ġunju 2004.
2. B'deroga għall-Artikolu 4(1) tar-Regolament (KE) Nru 1431/94, għall-perjodu mill-1 ta' Mejju sat-30 ta' Ġunju 2004, l-applikazzjonijiet għall-liċenżi għandhom jingħataw matul l-ewwel sebgħa t-ijiem ta' Mejju.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu jibqa' fis-seħħ mill-1 t'April sat 30 ta'Ġunju 2004.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussel, fis-26 ta' Frar 2004.